Aarre Happonen

Aarre Alvar Happonen (24. syyskuuta 1910 Tainionkoski – 29. maaliskuuta 1989 Helsinki) oli ammattiyhdistysjohtaja ja päätoimittaja.

Henkilöhistoria
Aarre Happosen vanhemmat olivat työnjohtaja Lauri Pekka Happonen ja Anna Vartiainen ja puoliso vuodesta 1940 Fanny Alisa (Liisa) Litukka. Happonen suoritti Työväen Akatemian 1936 ja toimi sähköasentajana 1927–1935, myymälänhoitajana 1936–1937, toimitsijana 1937–1944, Liiketyötekijäin liiton 1. sihteerinä 1944–1949 ja liiton puheenjohtajana 1949–1974. Liikeliiton kunniapuheenjohtaja hän oli vuodesta 1986. Happonen toimi myös SAK:n hallituksessa ja työvaliokunnassa, Liiketyöntekijä-lehden päätoimittaja hän oli vuodesta 1949. Happonen edusti ammattiliittoaan monissa eri toimikunnissa ja -elimissä ja hänellä oli useita luottamustehtäviä. SDP:n toimintaan aktiivisesti osallistunut Happonen oli puolueen jäsen yli 60 vuotta.Kuka kukin on (Aikalaiskirja) 1978, s. 182 (Viitattu 9.7.2019)Kuolleita. Puheenjohtaja Aarre Happonen. Helsingin Sanomat, 1.4.1989, s. 26

Julkaisuja
 Syytä on sanoa, 1944
 K.-A. Fagerholm: mies ja työkenttä: mannen och verket, 1961, R. H. Oittinen, Aarre Happonen, Päiviö Hetemäki, Kauno Kleemola, Mauno Koivisto, Pekka Kuusi, Torsten Steinby 

 Lähteet 

Luokka:Suomalaiset ammattiyhdistysjohtajat
Luokka:Suomalaiset päätoimittajat
Luokka: Vuonna 1910 syntyneet
Luokka:Vuonna 1989 kuolleet